FI Euroopan unionin virallinen lehti L 328/118

KOMISSION TÄYTÄNTÖÖNPANOPÄÄTÖS (EU) 2017/2287,

annettu 8 päivänä joulukuuta 2017,

elohopean ja tiettyjen elohopeaseosten tuonnissa käytettävien lomakkeiden täsmentämisestä Euroopan parlamentin ja neuvoston elohopeasta annetun asetuksen (EU) 2017/852 nojalla

(tiedoksiannettu numerolla C(2017) 8190)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elohopeasta ja asetuksen (EY) N:o 1102/2008 kumoamisesta 17 päivänä toukokuuta 2017 annetun Euroopan parlamentin ja neuvoston asetuksen (EU) 2017/852 (1) ja erityisesti sen 6 artiklan,

sekä katsoo seuraavaa:

(1) Minamatan elohopeaa koskevan yleissopimuksen (2), jäljempänä ’Minamatan yleissopimus’, 3 artiklan mukaisesti asetuksen (EU) 2017/852 4 artiklan 1 kohdassa säädetään, että elohopeaa ja eräitä elohopeaseoksia voidaan tuoda unionin tullialueelle muita käyttötarkoituksia varten kuin jätteenä loppukäsittelyä varten ainoastaan, jos tuojajäsenvaltio on myöntänyt tuonnille kirjallisen suostumuksen. Sellaiselle viejämaalle, joka ei ole Minamatan yleissopimuksen osapuoli, voidaan myöntää suostumus vain, jos viejämaa on myös toimittanut todistuksen siitä, että elohopea ei ole peräisin uuden elohopean tuotannosta.

(2) Lomakkeiden, joilla tällaiset suostumukset myönnetään tai evätään ja joilla todistetaan, että elohopea ei ole peräisin uuden elohopean tuotannosta, pitäisi olla yhteneväisiä Minamatan yleissopimuksen osapuolten konferenssin ensimmäisessä kokouksessa tehdyllä päätöksellä UNEP/MC/COP.1/5 (3) määriteltyjen lomakkeiden kanssa, ja niitä olisi muutettava tarpeen mukaan, jotta niissä huomioidaan asetuksen (EU) 2017/852 vaatimukset.

(3) Jotta voidaan varmistaa yhdenmukaisuus asetuksen (EU) 2017/852 soveltamispäivän kanssa, tämän päätöksen soveltaminen pitäisi lykätä 1 päivään tammikuuta 2018.

(4) Tässä päätöksessä säädetyt toimenpiteet ovat asetuksen (EU) 2017/852 22 artiklalla perustetun komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Lomake, jota jäsenvaltioiden tulee käyttää, kun myönnetään tai evätään kirjallinen suostumus asetuksen (EU) 2017/852 4 artiklan 1 kohdan toisen alakohdan nojalla, sisältyy tämän päätöksen liitteeseen I. Tätä artiklaa ei kuitenkaan sovelleta sellaisen elohopean tai elohopeaseoksen tuontiin, joka on jätettä tai joka katsotaan jätteeksi Euroopan parlamentin ja neuvoston direktiivin 2008/98/EY (4) määritelmän mukaisesti.

2 artikla

Jäsenvaltiot voivat myöntää kirjallisen suostumuksen asetuksen (EU) 2017/852 4 artiklan 1 kohdan toisen alakohdan nojalla kyseisen alakohdan b alakohdassa esitetyissä olosuhteissa vain, jos tässä alakohdassa vaadittu todistus on tämän päätöksen liitteeseen II sisältyvässä lomakkeessa. Tätä artiklaa ei kuitenkaan sovelleta sellaisen elohopean tai elohopeaseoksen tuontiin, joka on jätettä tai joka katsotaan jätteeksi direktiivin 2008/98/EY määritelmän mukaisesti.

3 artikla

Tätä päätöstä sovelletaan 1 päivästä tammikuuta 2018.

4 artikla

Tämä päätös on osoitettu kaikille jäsenvaltioille.

Tehty Brysselissä 8 päivänä joulukuuta 2017. Komission puolesta Karmenu VELLA Komission jäsen

(1) EUVL L 137, 24.5.2017, s. 1.

(2) Unioni ratifioi Minamatan yleissopimuksen 11 päivänä toukokuuta 2017 annetulla neuvoston päätöksellä (EU) 2017/939 elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).

(3) Päätös UNEP/MC/COP.1/5 ’Guidance in relation to mercury supply sources and trade (article 3), particularly in regard to identification of stocks and sources of supply (paragraph 5 (a)) and forms and guidance for obtaining consent to import mercury (paragraphs 6 and 8)’, annettu 24 päivänä syyskuuta 2017.

(4) Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).

LIITE I LOMAKE ASETUKSEN (EU) 2017/852 4 ARTIKLAN 1 KOHDASSA TARKOITETUN KIRJALLISEN SUOSTUMUKSEN MYÖNTÄMISTÄ TAI EVÄÄMISTÄ VARTEN KYSEISEN ASETUKSEN LIITTEESSÄ I MAINITTUJEN ELOHOPEAN JA ELOHOPEASEOSTEN TUONTIA VARTEN LOMAKE ELOHOPEASTA ANNETUN EUROOPAN PARLAMENTIN JA NEUVOSTON ASETUKSEN (EU) 2017/852 4 ARTIKLAN 1 KOHDASSA TARKOITETUN KIRJALLISEN SUOSTUMUKSEN MYÖNTÄMISTÄ TAI EVÄÄMISTÄ VARTEN KYSEISEN ASETUKSEN LIITTEESSÄ I MAINITTUJEN ELOHOPEAN JA ELOHOPEASEOSTEN TUONTIA VARTEN Huomaa: Tämä lomake koskee elohopean ja muita aineita sisältävien elohopeaseosten tuontia Euroopan unioniin, mukaan lukien elohopeasta annetun asetuksen (EU) 2017/852 liitteessä I mainitut elohopeaseokset, joiden elohopeapitoisuus on vähintään 95 painoprosenttia (’elohopeaseokset’). Tämä lomake ei koske sellaisen elohopean tai elohopeaseoksen tuontia, joka on jätettä tai joka katsotaan jätteeksi jätteestä annetun direktiivin 2008/98/EY (1) mukaisesti. Osa A: Tuontia toteuttavan jäsenvaltion ilmoittamat yhteystiedot Kansallisen yhteyspisteen nimi (2): Osoite: Puhelin: Faksi: Sähköposti: Osa B: Vievän osapuolen ilmoittamat yhteystiedot Kansallisen yhteyspisteen tai asiasta vastaavan virkamiehen nimi: Osoite: Puhelin: Faksi: Sähköposti: Osa C: Vievän osapuolen ilmoittamat lähetystiedot i) Ilmoita lähetettävän, joko sellaisenaan tai seoksina olevan, elohopean suunniteltu kokonaismäärä (kg) ii) Ilmoita suunniteltu lähetyspäivä iii) Ilmoita, onko elohopea, joko sellaisenaan tai seoksena, peräisin uuden elohopean tuotannosta: Jos KYLLÄ: Viejämaa, joka on Minamatan yleissopimuksen sopimuspuoli: Ilmoita, onko elohopea peräisin Minamatan yleissopimuksen 3 artiklan 3 ja 4 kohdassa tarkoitetusta uudesta vai olemassa olevasta elohopean tuotannosta. Jos viejämaa ei ole yleissopimuksen osapuoli, se on toimittanut todistuksen siitä, että elohopea ei ole peräisin uuden elohopean tuotannosta. iv) Vahvista, että elohopea, joko sellaisenaan tai seoksena, ei ole peräisin näistä kolmesta lähteestä (3): — kloorialkaliteollisuus (esim. kloorialkalikennojen käytöstä poisto), — maakaasun puhdistus, — muiden kuin rautametallien louhinta ja sulatustoiminnat. Osa D: Tuontia toteuttavan jäsenvaltion ilmoittamat tiedot Mihin tarkoitukseen elohopeaa tuodaan, joko sellaisenaan tai seoksena? Ympyröi: i) Ympäristön kannalta kestävällä tavalla tapahtuva väliaikainen varastointi asetuksen (EU) 2017/852 7 artiklan 3 kohdan mukaisesti KYLLÄ EI Jos kyllä, tarkenna suunniteltu käyttötarkoitus, jos se on tiedossa. … … … ii) Onko käyttö sallittu unionin ja kansallisen lainsäädännön (4) nojalla: KYLLÄ EI Jos kyllä, erittele lisätiedot elohopean suunnitellusta käyttötarkoituksesta, joko sellaisenaan tai seoksena. … … … Osa E: Lähetystiedot Tuoja Yrityksen nimi: Osoite: Puhelin: Faksi: Sähköposti: Viejä Yrityksen nimi: Osoite: Puhelin: Faksi: Sähköposti: Osa F: Tuontia toteuttavan jäsenvaltion suostumuksen osoitus: Suostumus (ympyröi): MYÖNNETÄÄN EVÄTÄÄN Alla voit ilmoittaa edellytyksiä, lisätietoja tai muita olennaisia tietoja. … … Tuontia toteuttavan jäsenvaltion nimeämien toimivaltaisten viranomaisten allekirjoitus ja päiväys: — Nimi: — Ammatti: — Allekirjoitus: — Päiväys: (1) Asetuksen (EU) 2017/852 4 artiklan 2 kohdan nojalla muiden kuin tässä lomakkeessa tarkoitettujen elohopeaseosten tuonti tai elohopeayhdisteiden tuonti elohopean talteenottoa varten on kielletty. (2) ”Kansallinen yhteyspiste” viittaa kansalliseen yhteyspisteeseen, joka on nimetty Minamatan yleissopimuksen 17 artiklan 4 kohdan mukaisesti yleissopimuksen mukaista tietojenvaihtoa varten. Tämän odotetaan olevan sama kuin ’toimivaltainen viranomainen’, jonka tuontia toteuttava jäsenvaltio nimeää asetuksen (EU) 2017/852 17 artiklan nojalla toimimaan viranomaisena, jolle tuontipyynnöt 4 artiklan nojalla pitäisi osoittaa. (3) Asetuksen (EU) 2017/852 11 artiklan mukaan elohopeaa ja elohopeayhdisteitä, joko sellaisenaan tai seoksina, jotka ovat peräisin mistä tahansa kolmesta lomakkeessa luetellusta lähteestä, pidetään direktiivissä 2008/98/EY määriteltynä jätteenä ja ne on loppukäsiteltävä mainitun direktiivin mukaisesti vaarantamatta ihmisten terveyttä tai vahingoittamatta ympäristöä. (4) Asetuksen (EU) 2017/852 4 artiklan 3 kohdan nojalla elohopean tuonti unioniin pienimuotoista kullankaivua ja kullan käsittelyä varten on kielletty.